CELEX: 52004PC0662
Language: hu
Date: 2004-10-13
Title: Javaslat a Tanács Határozatára amely módosítja a 2001/865/EK határozatot, mely utóbbi felhatalmazza a Spanyol Királyságot olyan intézkedés bevezetésére, amely eltér a Tanács Hatodik, a tagállamok forgalmi adókkal kapcsolatos törvényeinek harmonizálására vonatkozó 77/388/EGK irányelve 11. cikkében foglaltaktól (előterjesztő: a Bizottság)

HU
HU    HU
 ---pagebreak---                    AZ EURÓPAI KÖZÖSSÉGEK BIZOTTSÁGA
                                                      Brüsszel, 13.10.2004
                                                      COM(2004)662 végleges
                                            Javaslat
                             A TANÁCS HATÁROZATÁRA
     amely módosítja a 2001/865/EK határozatot, mely utóbbi felhatalmazza a Spanyol
   Királyságot olyan intézkedés bevezetésére, amely eltér a Tanács Hatodik, a tagállamok
    forgalmi adókkal kapcsolatos törvényeinek harmonizálására vonatkozó 77/388/EGK
                            irányelve 11. cikkében foglaltaktól
                                  (előterjesztő: a Bizottság)
HU                                                                                       HU
 ---pagebreak---                                 MAGYARÁZÓ FELJEGYZÉS
   1.  A Tanács 1977. május 17-i Hatodik, a tagállamok forgalmi adókkal – a közös ÁFA-
       rendszerrel - kapcsolatos törvényeinek harmonizálására vonatkozó irányelve 27.
       cikkének (1) bekezdése alapján: az egységes értékelési alap1-, a Tanács – a Bizottság
       javaslatára történő egyhangú rendelkezéssel – felhatalmazást adhat bármelyik
       tagállamnak, hogy külön intézkedéseket vezessen be vagy terjesszen ki a fenti
       irányelvtől való eltérés érdekében, az adó kivetésére vonatkozó eljárás
       egyszerűsítésére vagy az adócsalás vagy adóelkerülés bizonyos fajtáinak
       megakadályozására.
   2.  Rendszerint az effajta felhatalmazásokat átmeneti időszakra adják, így néhány év
       elmúltával értékelés készíthető arról, hogy a külön intézkedések megfelelőek és
       eredményesek-e.
   3.  A Tanács 2001/865/EK határozata 2 felhatalmazta a Spanyol Királyságot, hogy a 11.
       cikk (A) rész (1) bekezdés (a) pontjától való eltéréssel számítsa bele a szolgáltatott
       áruk vagy nyújtott szolgáltatások adóköteles összegébe a szolgáltató által felhasznált
       és az átvevő által rendelkezésre bocsátott arany értékét, amennyiben az aranynak az
       átvevőhöz való szállítása mentességet élvezett a 98/80/EK irányelvben foglalt
       rendelkezéseknek megfelelően. 3.
   4.  Ezzel az eltéréssel lehetővé vált Spanyolország számára, hogy az adóköteles összeg
       csökkenését ellensúlyozza az ékszer-ágazat bizonyos ügyletei esetében, melyeknél az
       ügyfél visz olyan aranyat az ékszerészhez, amelyet “befektetési célból” szerzett – így
       ÁFA-mentes –, hogy az ékszerész árut (pl. aranyba foglalt gyémánt ékszert)
       szolgáltathasson, vagy valamilyen szolgáltatást nyújthasson (pl. az arany gyűrűvé
       olvasztását).
   5.  A Bizottság Főtitkárságánál 2004. augusztus 4-én érkeztetett levelében a spanyol
       Kormány kérelmezte a 2001/865/EK határozat kiterjesztését, hogy engedélyezzék
       Spanyolország számára, hogy külön adóügyi intézkedéseket alkalmazzon bizonyos,
       az arany megmunkálását magukban foglaló áruk és szolgáltatások adóköteles
       összegét illetően.
   6.  A Hatodik irányelv 27. cikke (2) bekezdésében foglaltaknak megfelelően a Bizottság
       2004. augusztus 9-én levélben tájékoztatta a többi tagállamot a Spanyol Királyság
       kérelméről, majd 2004. augusztus 10-én kelt levelében a Bizottság értesítette a
       Spanyol Királyságot, hogy rendelkezésére áll minden, a kérelem elbírálásához
       szükségesnek tartott információ.
   7.  A Bizottság elfogadja, hogy ez az eltérés az ÁFA-rendszerbeli visszaélések ellen hat.
       Azt is megjegyzi, hogy két további tagállam hasonló eltérésre tett szert. A Bizottság
       már elkezdett munkálkodni azon, hogy a 27. cikk szerinti eltéréseket racionalizálja,
       és a fenti eltéréseket is felveheti ebbe a gyakorlatába. Ezért az eltérés kiterjesztésére
       irányuló jelen kérelemnek helyt kell adni, amíg a 27. cikk szerinti eltéréseket
   1
      HL L 145, 1977. 06. 13. 1.o. A 2004/7/EK irányelvvel (HL L 2004. 01. 30. 44-45.o.) utoljára
      módosított irányelv.
   2
      HL L 323, 2001.12.07., 24.o.
   3
      HL L 281, 1998.10.17., 31.o.
HU                                             2                                                  HU
 ---pagebreak---    racionalizáló irányelv hatályba nem lép – ám legfeljebb 2009. december 31-ig –,
   mely eltérések jelenleg a befektetési célú arany mentességéhez kapcsolódó effajta
   ÁFA-elkerülések ellen hatnak.
HU                                      3                                            HU
 ---pagebreak---                                                  Javaslat
                                  A TANÁCS HATÁROZATÁRA
       amely módosítja a 2001/865/EK határozatot, mely utóbbi felhatalmazza a Spanyol
     Királyságot olyan intézkedés bevezetésére, amely eltér a Tanács Hatodik, a tagállamok
      forgalmi adókkal kapcsolatos törvényeinek harmonizálására vonatkozó 77/388/EGK
                                 irányelve 11. cikkében foglaltaktól
   AZ EURÓPAI KÖZÖSSÉGEK BIZOTTSÁGA,
   Tekintettel az Európai Közösséget létrehozó Szerződésre,
   Tekintettel Tanács 1977. május 17-i, a tagállamok forgalmi adókkal – a közös ÁFA-
   rendszerrel - kapcsolatos törvényeinek harmonizálására vonatkozó 77/388/EGK irányelvére:
   az egységes értékelési alap4, különösen annak 27. cikke (1) bekezdésére,
   Tekintettel a Bizottság javaslatára5
   Mivel:
   (1)     A Tanács 2001/865/EK határozatával felhatalmazta a Spanyol Királyágit, hogy a
           77/388/EGK irányelv 11. cikk (A) rész (1) bekezdés (a) pontjától való eltéréssel
           számítsa bele a szolgáltatott áruk vagy nyújtott szolgáltatások adóköteles összegébe a
           szolgáltató által felhasznált és az átvevő által rendelkezésre bocsátott arany értékét,
           amennyiben az aranynak az átvevőhöz való szállítása mentességet élvezett a
           77/388/EGK irányelv 26. cikke (b) pontjában foglaltaknak megfelelően.
   (2)     A fenti eltérésnek az volt a célja, hogy elkerüljék a befektetési célú arany
           mentességével való visszaéléseket és így megakadályozzák az adócsalás vagy
           adóelkerülés bizonyos fajtáit.
   (3)     A Bizottság Főtitkárságánál 2004. augusztus 4-én érkeztetett levelében a spanyol
           Kormány kérelmezte a 2004. december 31-én lejáró 2001/865/EK határozat
           érvényességének kiterjesztését.
   (4)     A 77/388/EGK irányelv 27. cikke (2) bekezdésében foglaltaknak megfelelően a
           Bizottság 2004. augusztus 9-én levélben tájékoztatta a többi tagállamot a Spanyol
           Királyság kérelméről. 2004. augusztus 10-én kelt levelében a Bizottság értesítette a
           Spanyol Királyságot, hogy rendelkezésére áll minden, a kérelem elbírálásához
           szükségesnek tartott információ.
   4
           HL L 145, 1977. 06. 13., 1. o. A 2004/7/EK irányelvvel (HL L 2004. 01. 30., 44-45. o.) utoljára
           módosított irányelv.
   5
           HL L , , o..
HU                                                  4                                                      HU
 ---pagebreak---    (5)     A spanyol hatóságok szerint a 2001/865/EK határozatban engedélyezett eltérés
           eredményes volt a fent meghatározott célok elérésében.
   (6)     A 77/388/EGK irányelv 27. cikke alapján eszközölt eltérések, amelyek a befektetési
           célú arany mentességéhez kapcsolódó ÁFA-elkerülések ellen hatnak, részét képezhetik
           egy jövőbeni irányelv-javaslatnak, amely racionalizálja a fenti cikk alapján eszközölt
           egyes eltéréseket.
   (7)     Ezért szükséges a 2001/865/EK határozat értelmében megítélt eltérés érvényességének
           kiterjesztése addig, amíg a 77/388/EGK irányelv 27. cikke alapján eszközölt
           eltéréseket racionalizáló irányelv hatályba nem lép – mely irányelv a befektetési célú
           arany mentességéhez kapcsolódó ÁFA-elkerülésre vonatkozik – vagy 2009. december
           31-ig, amelyik a két időpont közül a korábbi.
   (8)     Az eltérés nem gyakorol negatív hatást a Közösség ÁFÁ-ból származó saját
           erőforrásaira.
   ELFOGADTA EZT A HATÁROZATOT:
                                                1. cikk
   A 2001/865/EK határozat 2. cikkét a következő váltja fel:
   "2. cikk
   Az 1. cikk értelmében megítélt felhatalmazás akkor jár le, amikor a 77/388/EGK irányelv 27.
   cikke alapján eszközölt eltéréseket racionalizáló irányelv hatályba lép – mely irányelv a
   befektetési célú arany mentességéhez kapcsolódó ÁFA-elkerülésre vonatkozik – vagy 2009.
   december 31-én, amelyik a két időpont közül a korábbi. "
                                                2. cikk
   Ennek a határozatnak a Spanyol Királyság a címzettje.
   Kelt Brüsszelben,
                                                A Tanács nevében
                                                Az elnök
HU                                                 5                                              HU